**OSNUTEK**

Na podlagi xx. člena Gradbenega zakona (Uradni list RS, št. ……) izdaja ministrica za okolje in prostor

**P R A V I L N I K**

**o prilagoditvah objektov za potrebe funkcionalno oviranih oseb in**

**o univerzalni graditvi**

**1. SPLOŠNE DOLOČBE**

1. **člen**

**(vsebina pravilnika)**

(1) Ta pravilnik določa zahteve za prilagoditve objektov za potrebe funkcionalno oviranih oseb in za graditev, s katero se zagotavljajo univerzalna graditev.

(2) Ta pravilnik se uporablja pri projektiranju in gradnji novih objektov. Uporablja se tudi pri projektiranju in gradnji tistih delov objektov, ki so predmet rekonstrukcije, spremembe namembnosti ali vzdrževanja objektov.

(3) Pri rekonstrukcijah, spremembah namembnosti in vzdrževanju objektov se določbe tega pravilnika ne uporabljajo, če bi njihovo izpolnjevanje pomenilo nesorazmerno veliko povečanje obsega potrebnih del, bi nesorazmerno posegalo v izpolnjevanje drugih bistvenih zahtev ali bi dela zahtevala nesorazmerno velike stroške.

1. **člen**

**(razmerje do drugih predpisov)**

(1) Posamezne zahteve glede gradnje ter dostopa, vstopa in uporabe brez grajenih ter komunikacijskih ovir so lahko za katero od vrst objektov s posebnim predpisom urejene drugače kot v tem pravilniku, če je to potrebno zaradi njihovih posebnosti. V takem primeru se določbe tega pravilnika uporabljajo le za tiste zahteve, ki niso urejene s posebnim predpisom.

1. **člen**

**(pomen izrazov)**

 (1) Pojmi uporabljeni v tem predpisu imajo naslednji pomen:

* prilagoditve objektov pomenijo tako projektiranje in gradnjo objektov, da se invalidom na enaki podlagi kot drugim zagotovi uživanje ali uresničevanje vseh človekovih pravic in temeljnih svoboščin;
* univerzalna graditev pomeni tako projektiranje in gradnjo objektov, da jih je mogoče prilagoditi potrebam ljudi s posameznimi funkcionalnimi oviranostmi brez nesorazmerno dragih posegov v objekt, po prilagoditvah pa bodo ti omogočili enakopravno uporabo vsem.
* funkcionalno ovirane osebe so invalidi in druge osebe s posameznimi funkcionalnimi oviranostmi, ki so trajno ali začasno ovirani pri rabi prostorov in objektov, zaradi prirojenih ali pridobljenih okvar (poškodbe, kronične bolezni), starejši in otroci;
* mehanske dvižne naprave so naprave, s katerimi se premaguje višinske razlike, kot npr. dvigala, navpične in stopniščne dvižne ploščadi, tekoče stopnice in tekoče steze.

(2) Izrazi s področja graditve objektov, ki niso opredeljeni v tem pravilniku, imajo enak pomen, kot je določeno v Zakonu o graditvi objektov, Zakonu o cestah, standardu SIST ISO 21542 Gradnja stavb – Dostopnost in uporabnost grajenega okolja in standardu SIST 1186 Talni taktilni vodilni sistem za slepe in slabovidne' (TTVS).

1. **člen**

**(obveznost uporabe standardov)**

(1) Pri izdelavi izvedbenih prostorskih aktov in projektne dokumentacije je treba upoštevati zahteve slovenskega nacionalnega standarda SIST ISO 21542 – Gradnja stavb – Dostopnost in uporabnost grajenega okolja (v nadaljnjem besedilu: standard).

(2) Pri načrtovanju in izvedbi taktilnih oznak je treba upoštevati zahteve standarda SIST 1186 - Talni taktilni vodilni sistem za slepe in slabovidne.

(3) Pri izdelavi projektne dokumentacije za vgradnjo slušnih indukcijskih zank je treba upoštevati standard SIST IEC 60118-4 Elektroakustika - Slušni aparati - 4. del: Sistemi z indukcijskih slušnih zank za namen poslušanja s slušnim aparatom - Jakost magnetnega polja.

1. **člen**

**(prilagoditve objektov)**

(1) Prilagoditve objektov se zagotavlja:

* pri objektih v javni rabi,
* pri vsaj eni nastavitveni enoti na prvih deset enot in na vsakih dodatnih deset nastanitvenih enot po ena dodatna nastanitvena enota v hotelskih in podobnih gostinskih stavbah (CC-SI 1211) ter drugih gostinskih stavbah za kratkotrajno nastanitev (CC-SI 1212) z deset ali več nastanitvenimi enotami.

(2) Prilagoditve objektov v javni rabi se zagotavlja v in na tistih delih objektov, ki so javno dostopni in služijo splošnemu pretoku ljudi, ne zahteva pa se jih v tistih delih, ki niso namenjeni javni rabi, kamor npr. sodijo servisni prostori, strojnice, podstrešja, kurilnice.

1. **člen**

**(univerzalna graditev)**

Univerzalna graditev se zagotavlja za vse objekte, razen v:

* industrijskih stavbah in skladiščih (CC-SI 125),
* nestanovanjskih kmetijskih stavbah (CC-SI 1271),
* gradbenih inženirskih objektih (CC-SI2) v tistih delih, ki niso v javni rabi.

**2. ZAHTEVE ZA UNIVERZALNO GRADITEV IN PRILAGODITVE OBJEKTOV**

1. **člen**

**(zahteve za prilagoditve objektov)**

(1) Zunanja ureditev ali javne površine mora biti projektirana in grajena tako, da:

* se vsem omogoči neovirano in samostojno gibanje in orientacijo po vseh površinah, ki so namenjene pešcem,
* posamezni grajeni elementi ne predstavljajo ovir in nevarnosti pri gibanju na peščevih površinah,
* je vsem omogočen dostop do objektov, praviloma po isti poti.

(2) Objekti morajo biti projektirani in grajeni tako, da:

* je vsem zagotovljen vstop vanje na istem mestu ali blizu njega,
* se vsi v njih lahko samostojno gibljejo in orientirajo in njihovi grajeni elementi ne predstavljajo nevarnosti pri gibanju,
* je vsem omogočena uporaba naprav, ki omogočajo samostojno uporabo objekta,
* je urejen sistem komunikacij za orientacijo v objektu, vključno z oznakami zasilnih izhodov in potmi za evakuacijo iz objektov,
* alarmne naprave na nevarnost opozarjajo s svetlobnim in zvočnim signalom.
1. **člen**

**(zahteve za univerzalno graditev)**

Objekti morajo biti projektirani in grajeni tako, da:

* se zagotavlja možnost vgradnje indukcijskih slušnih zank ali svetlobnih oznak ali zvočnega opozarjanja;
* omogočajo naknadno vgradnjo mehanskih dvižnih naprav.
1. **člen**

**(zahteve v zvezi s površinami za pešce)**

(1) Rob vozišča in pločnik ali druga površina v območju za pešce (v nadaljevanju: površine za pešca) morajo biti višinsko ločeni. Kadar vozišča in površin za pešce ni mogoče višinsko ločiti, mora biti razmejitvena označba med njima skladna s predpisi s področja prometne signalizacije in prometne opreme na cestah.

(2) Prehodi za pešce morajo biti za prehod invalidskega vozička izvedeni s klančinami ali poglobljeni robniki ter opremljeni s talnimi taktilnimi oznakami.

(3) Prehodi za pešce, ki ne potekajo v premi in tisti, ki potekajo v premi pravokotno preko vozišč širine več kot 6,50 m morajo biti označeni s taktilno vodilno linijo ali reliefno črto, ki vodi čez vozišče.

(4) Na prehodih za pešce, katerih izvedba je s poglobljenimi robniki ali na dvignjenih ploščadih oziroma grbinah trapezne oblike in so v nivoju površin za pešce, mora biti rob površine za pešce opremljen s standardnimi taktilnimi oznakami.

(5) Prometne površine, ki so namenjene motornim vozilom, kolesarjem in pešcem in ni ločenih pasov zanje morajo biti opremljene s kompleksnim taktilnim vodenjem.

(6) Na območjih za pešce in območjih umirjenega prometa je treba zagotoviti možnosti orientacije za slepe in slabovidne.

1. **člen**

**(dostop)**

(1) Stopnice na vodilnih poteh, pred vhodi v objekte v javni rabi in v sklopih kompleksnega taktilnega vodenja morajo biti označene s taktilnimi in vizualnimi oznakami.

(2) Svetla višina dostopnih poti je najmanj 2,25 m, svetla širina mora biti zagotovljena najmanj do svetle višine.

1. **člen**

**(vstop)**

(1) Vstop v objekt mora biti oblikovan in opremljen tako, da ga lahko tudi ljudje z okvarami vida enostavno najdejo in uporabljajo.

(2) Minimalna svetla širina vhodnih vrat objekta je 0,9 m, višina praga je največ 1,5 cm.

1. **člen**

**(zahteve v zvezi s horizontalnimi in vertikalnimi komunikacijami v objektu)**

(1) Vertikalno komunikacijo v objektu se zagotavlja z mehanskimi dvižnimi napravami, pri rekonstrukcijah objektov pa v primerih iz četrtega odstavka 1. člena tega pravilnika tudi s stopniščnimi vzpenjalci.

(2) Mehanske dvižne naprave morajo biti prilagojene tako, da jih lahko uporabljajo tudi slepi in slabovidni.

(3) Stopniščne rame morajo biti opremljene z oprijemali.

**3. ZAHTEVE ZA POSAMEZNE VRSTE OBJEKTOV**

1. **člen**

**(zahteve glede stanovanjskih stavb)**

(1) V vseh stanovanjskih stavbah:

* sme biti višina pragov največ 1,5 cm;
* mora prosta površina v vsaj eni kopalnici in stranišču omogočati gibanje invalidskega vozička, vrata pa se ne smejo odpirati navznoter.

(2) V več stanovanjskih stavbah:

* s štirimi in več etažami morajo biti nameščene mehanske dvižne naprave.
1. **člen**

**(zahteve glede gostinskih stavb)**

1. V gostinskih stavbah mora biti:
* višina pragov največ 1,5 cm,
* prehod med opremo najmanj 0,8 m,
* v nastanitveni enoti klicna naprava, ki omogoča komuniciranje,
* v nastanitveni enoti svetlobni indikator, ki opozarja na nevarnost.

(2) V nastanitveni enoti, ki je posebej prilagojena invalidom, morata biti vgrajena slušna indukcijska zanka. V taki enoti mora prosta površina kopalnice ali stranišča omogočati gibanje invalidskega vozička, vrata pa se ne smejo odpirati navznoter.

1. **člen**

**(zahteve v zvezi s prostori za poslovanje s strankami**

**in zahteve v zvezi z informacijami)**

(1) Prostori, namenjeni poslovanju s strankami, morajo imeti najmanj en pult za delo s strankami visok 0,8 m in oblikovan tako, da omogoča dostop z invalidskim vozičkom in ne ovira slepih in slabovidnih.

(2) V objektih z informacijskim pultom, mora biti le-ta označen tako, da je dobro osvetljen in viden iz vhoda. Če je oddaljen več kot 5 m od vhodnih vrat, mora do njega voditi talna taktilna oznaka. Vsaj na enem okencu ali pultu je treba vgraditi indukcijsko slušno zanko. V prostorih za stranke, kjer se informacije posredujejo preko ozvočenja, je treba zagotoviti posredovanje le-teh tudi prek indukcijske slušne zanke in zagotoviti tudi vidno informacijo.

(3) V prostorih, kjer je zaradi akustičnih razmer onemogočeno normalno sporazumevanje, je treba vgraditi indukcijske slušne zanke ali zagotoviti tehnično nadomestilo.

(4) Informacijske table, orientacijske oznake in druge pomembne pisne informacije morajo biti postavljene in oblikovane tako, da so dostopne tudi ljudem z okvarami vida.

1. **člen**

**(zahteve v zvezi z objekti v javni rabi)**

V objektih namenjenih za šport in kulturo morajo biti sanitarije in garderobe namenjene nastopajočim, prilagojene tudi funkcionalno oviranim uporabnikom.

1. **člen**

**(zahteve v zvezi z avtobusnimi postajališči)**

(1) Na avtobusnih postajališčih se s talnimi taktilnimi oznakami označuje vstopna mesta potnikov v avtobus in dostope do informativnih tabel ter morebitne druge elemente, pomembne za uporabo postajališča (npr. avtomati za prodajo kart).

(2) Na pomembnejših avtobusnih postajališčih in avtobusnih postajah je treba zagotoviti neprekinjeno taktilno vodenje do mesta za prodajo vozovnic, prostora za zadrževanje potnikov, elektronskega medija za informacije (npr. o voznih redih), sanitarij in do peronov.

1. **člen**

**(zahteve v zvezi z železniškimi postajališči)**

(1) Na postajah železniškega potniškega prometa in železniških postajališčih morajo biti vsi prostori označeni, postaje in postajališča pa opremljeni v skladu s predpisom, ki ureja področje železniškega prometa. Glede izbora in postavitve taktilnih oznak je treba upoštevati standard TTVS.

(2) Oznaka meje nevarnega območja na peronu mora biti vidno in taktilno zaznavna, njena struktura pa takšna, da je ni mogoče zamenjati s taktilno oznako vodilne linije.

1. **člen**

 **(zahteve v zvezi s kolesarskimi pasovi in stezami)**

(1) V primerih, kjer kolesarski pas v naseljih razdeli površino za pešce na dva dela in je pešcem dovoljeno prehajanje iz enega na drugi del, je treba rob kolesarskega pasu označiti z označbo skladno s predpisi s področja prometne signalizacije in prometne opreme na cestah.

(2) Pri avtobusnih postajališčih, kjer poteka kolesarski pas ali steza za čakališčem, je prehod za pešce prek kolesarskega pasu ali steze treba označiti tudi s talnimi taktilnimi oznakami.

1. **člen**

**(zahteve v zvezi s krožišči in kompleksnimi križišči)**

V kompleksnih križiščih in krožiščih je treba predvideti kompleksno taktilno vodenje v skladu s standardom TTVS.

1. **člen**

**(izjeme za zahteve v zvezi z zagotavljanjem dostopnosti odprtega prostora za slepe in slabovidne)**

Občine, ki v sodelovanju z reprezentativno organizacijo slepih in slabovidnih (Zvezo društev slepih in slabovidnih Slovenije) sprejmejo smernice za zagotavljanje dostopnosti za slepe in slabovidne, lahko ne glede na zahteve o opremljenosti javnih površin, določenih v tem pravilniku, ki se nanašajo na zagotavljanje dostopa in uporabe objektov za slepe in slabovidne, opredelijo varne poti oz. druge prilagoditve v odprtem prostoru. Pri določitvi teh prilagoditev se upošteva število slepih in slabovidnih, turistične znamenitosti občine ter prilagoditve javnih objektov.

**3. PREHODNE IN KONČNE DOLOČBE**

1. **člen**

**(prenehanje veljavnosti)**

Z dnem uveljavitve tega pravilnika preneha veljati Pravilnik o zahtevah za zagotavljanje neoviranega dostopa, vstopa in uporabe objektov v javni rabi ter večstanovanjskih stavb (Uradni list RS, št. 97/03 in 77/09).

1. **člen**

**(dokončanje projektne dokumentacije)**

(1) Ne glede na določbo prejšnjega člena se projekti za pridobitev gradbenega dovoljenja, izdelajo po dosedanjih predpisih, če so bile pogodbe za njihovo izdelavo sklenjene pred uveljavitvijo tega pravilnika, takšne projekte pa se lahko vlaga v upravne postopke najkasneje do 1. 1. 2020.

1. **člen**

**(začetek veljavnosti)**

Ta pravilnik začne veljati petnajsti dan po objavi v Uradnem listu Republike Slovenije.